На основу закључка Привредног суда у Београду 6. Ст. бр. 230/2010 од 11.03.2010. године, и Одлуке Одбора поверилаца од дана 23.04.2021. године а у складу са члановима 109, 110. и 111. Закона о стечајном поступку (*Службени гласник Републике Србије бр. 84/2004 и 85/2005*), Закона о изменама и допунама Закона о Агенцији за лиценцирање стечајних управника („Службени гласник РС“ број 89/2015) и Националним стандардима бр. 5 о начину и поступку уновчења имовине, Агенција за лиценцирање стечајних управника као стечајни управник стечајног дужника

**Предузеће за спољну и унутрашњу трговину и инжењеринг послове „БРОДОИМПЕКС“ д.о.о. у стечају Нови Београд, Булевар Михаила Пупина бр. 165а**

**ОГЛАШАВА**

**продају стечајног дужника као правног лица методом јавног надметања**

**Предмет продаје** је стечајни дужник **Предузеће за спољну и унутрашњу трговину и инжењеринг послове „БРОДОИМПЕКС“ д.о.о. у стечају,** из Београда, Булевар Михаила Пупина 165а, МБ: 07016115, ПИБ: 101682992, **као правно лице**, чију **најбитнију имовину чине**:

* **потраживања од Аgrani Bank Dacca Бангладеш по основу лоро гаранција број Л/Г 435/74 од 25.05.1974. године и Л/Г 654/82 од 21.01.1982. године**
* **ванкњижно право својине на непокретности у Косовској Митровици у улици Џона Кенедија 22 и то - пословно продајном простору на КП 2593/1 која је уписана у Поседовни лист 3307 КО Косовска Митровица (површине 155 м2 )**
* **потраживање према стечајном дужнику VALVE PROFIL DOO KRALJEVO - U STEČAJU из Краљева, МБ: 17113496, утврђено Закључком ПС у Краљеву Посл. бр. 3. Ст. 34/2017 од 12.09.2018. године**

Детаљан приказ и опис имовине дат је у продајној документацији.

**Почетна цена** износи 147.913.895,75 динара.

**Депозит** износи 59.165.558,30 динара.

Право на учешће у поступку продаје имају сва правна и физичка лица, која:

1. након добијања предрачуна **изврше уплату ради откупа продајне документације** у износу од **300.000,00 динара** плус ПДВ

Предрачун се може преузети сваког радног дана у периоду од 10 до 14 часова на адреси Београд, Немањина 4/II, канцеларија бр. 215, уз обавезну најаву поверенику стечајног управника или путем е-маила karanbranimir@gmail.com. **Рок за откуп продајне документације** јe **06.09.2021**. године;

1. **уплате депозит** на текући рачун стечајног дужника број **205-203927-86** код Комерцијална банкa а.д. Београд или положе неопозиву првокласну банкарску гаранцију наплативу на први позив **најкасније** **07.09.2021.** године. У случају да се као депозит положи првокласна банкарска гаранција, оргинал исте се ради провере мора доставити **искључиво лично** Центру за финансије Агенције за лиценцирање стечајних управника, Београд, Теразије 23, 6. спрат, **најкасније 07.09.2021. године до 15:00 часова** по **београдском времену**. У обзир ће се узети само банкарске гаранције које пристигну на назначену адресу у назначено време и у назначеном квалитету. Банкарска гаранција мора имати **рок важења до 15.11.2021. године**.
2. потпишу изјаву о губитку права на повраћај депозита и региструју се као учесник на јавном надметању. Изјава чини саставни део продајне документације.
3. потпишу уговор о чувању поверљивих података приликом преузимања продајне документације. Уговор чини саставни део продајне документације.

Правно лице се купује у виђеном стању а његова имовина може се разгледати након откупа продајне документације, а најкасније до 06.09.2021..године, сваким радним даном од 1000 до 1400 часова уз претходну најаву поверенику стечајног управника.

Након уплате депозита, а **најкасније до 08.09.2021**. године, потенцијални купци, ради правовремене евиденције, морају предати поверенику Агенције за лиценцирање стечајних управника: пријаву за учешће на јавном надметању; доказ о уплати депозита или копију банкарске гаранције; потписану изјаву о губитку права на пoвраћај депозита; извод из регистра привредних субјеката и ОП образац (ако се као потенцијални купац пријављује правно лице); оверено овлашћење за заступање, уколико на јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање биће одржано дана 14.09.2021. године у 11:00 часова,** на адреси : **Агенција за лиценцирање стечајних управника, Центар за стечај, Београд, Теразије 23, III спрат, сала 301.**

**Регистрација учесника** почиње **два сата** **пре почетка** јавног надметања, одн. у 09:00 часова, а завршава се у 10: 50 часова на истој адреси.

**Стечајни управник спроводи поступак јавног надметања тако што:**

1. Региструје лица која имају право учешћа на јавном надметању,

2. Отвара јавно надметање читајући правила надметања,

3. Позива учеснике да прихвате понуђену цену према унапред утврђеним корацима увећања,

4. Одржава ред на јавном надметању,

5. Проглашава за купца учесника који је прихватио највишу понуђену цену,

6. Потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника **у року од два радна дана** од дана јавног надметања, након чега ће му бити враћена гаранција.

Закључењу купопродајног уговора се приступа у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, закључењу купопродајног уговора се приступа у року од 3 (три) радна дана од пријема обавештења којим се други најбољи понуђач проглашава за купца.

Свако лице које је стекло право на учешће у продаји у складу са условима из овог огласа губи право на повраћај депозита у складу са Изјавом о губитку права на повраћај депозита.

Стечајни управник враћа депозит свим учесницима јавног надметања, осим проглашеном купцу и другом најбољем понуђачу, **у року од осам дана** од дана завршетка јавног надметања.

**Порезе и трошкове који произлазе из купопродајног уговора у целости сноси купац.**

У случају да за купца буде проглашено лице које подлеже обавези подношења пријаве концентрације сходно одредбама Закона о заштити конкуренције („Сл. гласник РС“ бр. 51/2009 и 95/2013) услови и рокови закључења уговора биће прилагођени роковима одлучивања Комисије за заштиту конкуренције. У наведеном случају проглашеном купцу банкарска гаранција ће бити наплаћена у року предвиђеном огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит, односно банкарска гаранција биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, мaила, или на други начин, осим на начин прописан у тачки 2 услова за стицање права за учешће из овог огласа.

**Овлашћено лице: повереник Каран Бранимир, контакт телефон 063/ 24 83 80**

**mail:** **karanbranimir@gmail.com**

Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се придржавају свих епидемиолошких мера прописаних одлукама Кризног штаба Владе Републике Србије.